Казанда лифт шахтасына егылып төшеп кеше үлгән

	Казанда Җиңү проспектында төзелеп килүче 139нчы йортта лифт шахтасында кеше үлү очрагы буенча җинаять эше кузгатылган. Бу хакта «Татар-информ»га хокук саклау органнарындагы чыганак хәбәр итте. Искәртеп үтик: «Татар-информ»га кичә ашыгыч ярдәм табиблары һәлакәт урынына килгәч, лифт шахтасыннан мәетне алу өчен коткаручылар чакырганнары хакында хәбәр ителгән иде. 	 Россия Гадәттән тыш хәлләр министрлыгының Казан эзләү-коткару отряды хезмәткәрләре шахтадан җансыз гәүдәне алганнар һәм полиция чакырганнар.

Ачыкланганча, 52 яшьлек ир-ат үз подъездын бутаган булырга мөмкин. Караңгыда ул чыгу юлын эзләп, 6нчы кат биеклегеннән егылган һәм шунда ук үлгән. 

Хәзерге вакытта тикшерү бара, әлеге хәлнең барлык сәбәпләре ачыклана. 
	---	
Татар-информ

	№ --- | 23.11.2016	


